turjo4nis/wikipedia-bn-dump-20250701 huggingface dataset:
সিদ্ধিপাশা ইউনিয়ন

সিদ্ধিপাশা ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।

তথ্যসূত্র

অভয়নগর উপজেলার ইউনিয়ন
যশোর জেলার ইউনিয়ন
খুলনা বিভাগের ইউনিয়ন
জহুরপুর ইউনিয়ন

জহুরপুর ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।

ভৌগোলিক অবস্থান
ভৌগোলিক অবস্থান অনুযায়ী জহুরপুর ইউনিয়ন যশোর জেলা শহর থেকে প্রায় ২৫ কি.মি. উত্তর অবস্থান করছে। জহুরপুর থেকে ১৫ কি.মি. পূর্বে খাজুরা বাজার হয়ে যশোর থেকে ঢাকা বিশ্বরোড চলে গেছে। ২০টি গ্রাম এবং ২০টি মৌজা রয়েছে।

গ্রাম
জহুরপুর ইউনিয়নে মোট ২০টি গ্রাম রয়েছে। 
 নরসিংহপুর
 হুলিহট্ট
 সলুয়া
উত্তর সলুয়া
 বেতালপাড়া
 হলদা
 গরীবপুর
 লক্ষীপুর
 হিংগারপাড়া
 আটোকী	 
 জহুরপুর	 
 বালিয়াগড়
 তৈলকুপ
 পুকুরিয়া
 যাদবপুর
 মাঝিয়ালী
 উত্তর চান্দপুর
 খালিয়া
 রাজাপুর
 ছোট খুদড়া

তথ্যসূত্র

বাঘারপাড়া উপজেলার ইউনিয়ন
কার্তিকচন্দ্র দাশগুপ্ত

কার্তিকচন্দ্র দাশগুপ্ত (৬ আগস্ট ১৮৮৪ — ২৭ ফেব্রুয়ারি ১৯৬৫) এক বাঙালি সাহিত্যিক ও সাংবাদিক।

জীবনী
কার্তিকচন্দ্র দাশগুপ্তর জন্ম বর্তমানের বাংলাদেশের বরিশালের ফুল্লশ্রী গ্রামে। পিতা মহেশচন্দ্র দাশগুপ্ত ছিলেন বিশিষ্ট চিকিৎসক ও নাট্যকার। কুচবিহার কলেজ থেকে বি.এ. পাশের পর আইন পড়তে থাকেন, কিন্তু শেষ না করেই তৎকালীন জাতীয় দৈনিক 'নবশক্তি' পত্রিকার সম্পাদকীয় বিভাগে যোগ দেন। তারপর একই সঙ্গে 'দেবালয়' প্রতিষ্ঠানের ও 'দেবালয়' মাসিক পত্রের সম্পাদকের কাজ করেন। কিছুকাল 'বিশ্বকোষ' এর লেখকগোষ্ঠীর অন্তর্ভুক্ত এবং Society for the Resuscitation of Oriental Literature (প্রাচ্য সাহিত্যের পুনরুত্থনের জন্য সমিতি)), হিন্দুস্থান বিমা কোম্পানি ও ইণ্ডিয়ান পাবলিশিং হাউসের সঙ্গে সংশ্লিষ্ট ছিলেন। এক সময় 'বার্ষিক শিশুসাথী' সম্পাদনার ভার তার উপর ন্যস্ত ছিল। কলকাতা বিশ্ববিদ্যালয় প্রেসের সুপারিনটেন্ডন্ট হিসাবেও কাজ করেছেন। পরে ইউনিভার্সিটির অফিস সুপারিনটেন্ডন্ট ও কয়েকবার সাময়িক ভাবে সহকারী রেজিস্ট্রারের কাজ করে অবসর নেন। সাহিত্যক্ষেত্রে শিশু সাহিত্য রচনার জন্য প্রতিষ্ঠা লাভ করেন। মিল্টনের কবিতা Lycidas অনুবাদ করেছেন তিনি।

প্রকাশিত গ্রন্থ সমূহ 
 শিশুসাহিত্য -
 ১) 'সাবিত্রী' 
 ২) 'তাই তাই'
 ৩) 'ফুলঝুরি'
 ৪) 'চরকাবুড়ী'
 ৫) 'তেপান্তরের মাঠ'
 ৬) 'তে-রাত্তিরের তাইরে নাইরে না'
 ৭) 'এ বেলা ওবেলার গল্প'
 ৮) 'য়্যাং-ব্যাং'
 ৯) 'ঝলমল'

কাব্যগ্রন্থগুলি-
 ১) 'আমার দেশ'
 ২) 'পূজা'

 পাঠ্যপুস্তক ‐
 ১) 'ইতিহাসের পড়া'
 ২) 'ভূ-পরিচয়'

 অন্যান্য গ্রন্থ-
 ১) 'মালঞ্চের ফুল'
 ২) 'বিষের হাওয়া'
 ৩) 'হিমালয়ের হিমতীর্থে'

মৃত্যু

কার্তিকচন্দ্র দাশগুপ্ত ৮১ বৎসর বয়সে ১৯৬৫ খ্রিস্টাব্দের ২৭ শে ফেব্রুয়ারি মৃত্যুবরণ করেন।

তথ্যসূত্র

 সুবোধচন্দ্র ও অঞ্জলি বসু সম্পাদিত সাহিত্য সংসদ কলকাতা প্রকাশিত সংসদচরিতাভিধান প্রথম খণ্ড পঞ্চম সংস্করণ তৃতীয়মুদ্রণ পৃষ্ঠা সংখ্যা ১২১-১২২ ISBN : 978-81-7955-135-6

১৮৮৪-এ জন্ম
১৯৬৫-এ মৃত্যু
বাঙালি সাহিত্যিক
বাঙালি সাংবাদিক
বরিশাল জেলার ব্যক্তি
ওমর আহমেদ মজুমদার

ওমর আহমেদ মজুমদার (১৯৩০-১৯৯৬) বাংলাদেশের কুমিল্লা জেলার রাজনীতিবিদ। তিনি বিলুপ্ত কুমিল্লা-১৭ ও কুমিল্লা-১১ আসনের সাবেক সংসদ সদস্য।

জন্ম ও প্রাথমিক জীবন 
ওমর আহমেদ মজুমদার ৮ মার্চ ১৯৩০ সালে কুমিল্লা জেলার নাঙ্গলকাটে জন্মগ্রহণ করেন।

তাহার প্রথম

স্ত্রী নাম: কোহিনুর বেগম

বড় সন্তানের নাম: মো: শামসুল আলম মজুমদার (মোহন)

বড় নাতির নাম: আব্দুল্লাহ আল মাহমুদ মজুমদার (ভাসান)

রাজনৈতিক ও কর্মজীবন 
ওমর আহমেদ মজুমদার ১৯৭৯ সালের দ্বিতীয় জাতীয় সংসদ নির্বাচনে বিলুপ্ত কুমিল্লা-১৭ আসন থেকে বিএনপির নির্বাচিত সাংসদ হাবিবুল হকের মৃত্যু পর ঐ আসন হতে উপনির্বাচনে বাংলাদেশ জাতীয়তাবাদী দলের মনোনয়নে প্রথম বার সাংসদ নির্বাচিত হন।

তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে তৎকালীন কুমিল্লা-১১ আসন থেকে সংসদ সদস্য নির্বাচিত হয়েছিলেন।

মৃত্যু 
ওমর আহমেদ মজুমদার ১৯৯৬ মৃত্যুবরণ করেন।

আরও দেখুন 

 তৃতীয় জাতীয় সংসদ সদস্যদের তালিকা (১৯৮৬)
 চতুর্থ জাতীয় সংসদ সদস্যদের তালিকা (১৯৮৮)

তথ্যসূত্র 

১৯৩০-এ জন্ম
১৯৯৬-এ মৃত্যু
কুমিল্লা জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
জীবিত ব্যক্তি
বাংলাদেশ রেশম উন্নয়ন বোর্ড

বাংলাদেশ রেশম উন্নয়ন বোর্ড বাংলাদেশের একটি নিয়ামক বোর্ড যা রেশম চাষ ও কল্যাণের দায়িত্বে রয়েছে বোর্ডটি বাংলাদেশের রাজশাহীতে অবস্থিত

ইতিহাস 
১৯৭৭ সালের প্রেসিডেন্সিয়াল অধ্যাদেশ অনুযায়ী ১৯৭৮ সালে বাংলাদেশ রেশম উন্নয়ন বোর্ড গঠিত হয়।  রেশম চাষ কর্মীদের এবং রেশম শিল্পের উন্নয়নের জন্য এই বোর্ডটি দায়বদ্ধ। বাংলাদেশে রেশম কৃষির জন্য বোর্ডটি সকল তুঁত বাগানের মালিক। বোর্ডটি বাংলাদেশ রেশম চাষ গবেষণা  এবং প্রশিক্ষণের জন্য দায়ী এবং বাংলাদেশের রাষ্ট্রায়ত্ত রেশম কারখানাগুলি পরিচালনা করে।

তথ্যসূত্র 

১৯৭৮-এ বাংলাদেশে প্রতিষ্ঠিত
বাংলাদেশের সরকারি সংস্থা
বাংলাদেশ ভিত্তিক কৃষি সংগঠন
বাংলাদেশের নিয়ন্ত্রক
রেশম চাষ
রাজশাহী ভিত্তিক সংগঠন
১৯৭৮-এ প্রতিষ্ঠিত সরকারি সংস্থা
১৯৭৮-এ প্রতিষ্ঠিত সংগঠন
বাংলাদেশ রেশম চাষ গবেষণা ও প্রশিক্ষণ ইনস্টিটিউট

বাংলাদেশ রেশম চাষ গবেষণা ও প্রশিক্ষণ ইনস্টিটিউট একটি স্বায়ত্তশাসিত জাতীয় গবেষণা প্রতিষ্ঠান যা সেরিকালচার (রেশম চাষ) সম্পর্কিত গবেষণা পরিচালনা করে এবং বাংলাদেশের সেরিকালচার বা রেশম শিল্পকে পৃষ্ঠপোষকতা দেয়।  সংগঠনটি রাজশাহী শহরে অবস্থিত।

ইতিহাস
উপনিবেশিক ব্রিটিশ রাজ আমলে ১৮৯৮ সালে রাজশাহীতে প্রতিষ্ঠিত সিল্ক ইনস্টিটিউটে এই ইনস্টিটিউটটির সূত্রপাত ঘটে।
পাকিস্তান উপনিবেশিক পূর্ব পাকিস্তানের আমলে (১৯৫৫-১৯৭১) সেখানে দুটি প্রতিষ্ঠান ছিল; সিল্ক গবেষণা ইনস্টিটিউট এবং সিল্ক প্রযুক্তি ইনস্টিটিউট। বাংলাদেশের স্বাধীনতার পরে ১৯৭৪ সালে প্রতিষ্ঠানগুলো একীভূত করা হয় এবং নামকরণ করা হয় রেশম গবেষণা ও প্রশিক্ষণ ইনস্টিটিউট। বর্তমানে এর নাম রেশম চাষ গবেষণা ও প্রশিক্ষণ ইনস্টিটিউট, এটি বাংলাদেশ রেশম চাষ বোর্ডের অধীনে রয়েছে। রেশম গবেষণায় বিশেষজ্ঞ এই প্রতিষ্ঠানটিই বাংলাদেশের একমাত্র প্রতিষ্ঠান। এটি বেশিরভাগ উচ্চ ফলনশীল তুঁত গাছের চাষ এবং রেশম কীটগুলির উন্নয়ন করেছে।

তথ্যসূত্র 

১৮৯৮-এ ব্রিটিশ ভারতে প্রতিষ্ঠিত
বাংলাদেশের গবেষণা প্রতিষ্ঠান
বাংলাদেশের বস্ত্রশিল্প
বাংলাদেশের সরকারি সংস্থা
১৮৯৮-এ প্রতিষ্ঠিত শিক্ষাপ্রতিষ্ঠান
১৯৭৪-এ প্রতিষ্ঠিত সরকারি সংস্থা
১৯৭৪-এ বাংলাদেশে প্রতিষ্ঠিত
দান্তে পার্কিন

ডুর‍্যান্ট ক্লিফোর্ড দান্তে পার্কিন (; জন্ম: ২০ ফেব্রুয়ারি, ১৮৭৩ - মৃত্যু: ২০ মার্চ, ১৯৩৬) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ট্রান্সভাল ও গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন দান্তে পার্কিন।

খেলোয়াড়ী জীবন 
১৮৮৯-৯০ মৌসুম থেকে ১৯০২-০৩ মৌসুম পর্যন্ত দান্তে পার্কিনের প্রথম-শ্রেণীর খেলোয়াড়ী জীবন চলমান ছিল। মিডিয়াম-পেস বোলিং করতেন দান্তে পার্কিন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন দান্তে পার্কিন। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৮৯১-৯২ মৌসুমে ওয়াল্টার রিডের অধিনায়কত্বে ইংল্যান্ড দল দক্ষিণ আফ্রিকা গমনে আসে। কেপ টাউন টেস্টে অংশ নেন। ১৮৯৪ সালে দক্ষিণ আফ্রিকা দলের সাথে ইংল্যান্ড গমন করেন। তবে, টার্ফ পিচে বোলিং করতে তাকে যথেচ্ছা বেগ পেতে হয়।

ব্যক্তিগত জীবন 
ব্যক্তিগত জীবনে বিবাহিত ছিলেন। তার সন্তান ডুরান্ট পার্কিন ট্রান্সভালের পক্ষে প্রথম-শ্রেণীর ক্রিকেট প্রতিনিধিত্ব করেছেন। ২০ মার্চ, ১৯৩৬ তারিখে ৬৩ বছর বয়সে আলবেনির স্যাংস্টার্স ফার্ম এলাকায় দান্তে পার্কিনের দেহাবসান ঘটে। তার জ্যেষ্ঠ ভ্রাতা লিওনার্ড পার্কিন ইস্টার্ন প্রভিন্সের পক্ষে প্রথম-শ্রেণীর ক্রিকেটে অংশ নিয়েছেন।

তথ্যসূত্র

আরও দেখুন 
 আর্নেস্ট হলিওয়েল
 আর্থার এডওয়ার্ড অশি
 বোল্যান্ড ক্রিকেট দল
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৮৭৩-এ জন্ম
১৯৩৬-এ মৃত্যু
ইস্টার্ন প্রভিন্সের ক্রিকেটার
গ্রিকুয়াল্যান্ড ওয়েস্টের ক্রিকেটার
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
গকেবেরহা থেকে আগত ক্রিকেটার
মানু

মানু, হলেন একজন ভারতীয় অভিনেত্রী এবং নৃত্যশিল্পী। পরিচালক সরণের এর কাধাল মন্নান (১৯৯৮) চলচ্চিত্রে অভিনয়ের মাধ্যমে তাঁর অভিষেক হলেও, মানু অভিনয় জীবন ছেড়ে পারফর্মিং আর্টস কোম্পানি স্থাপন করেন। নর্তকী হবার স্বপ্ন সফল করতে তিনি বিশ্বব্যাপী তাঁর নাচের দল নিয়ে নৃত্য প্রদর্শন করেছেন। তিনি ২০১১ সালে আবারও ফিরে আসেন এবং সিঙ্গাপুরে অসুস্থ অভিনেতা রজনীকান্তের চিকিৎসায় সহায়তায় করেন।

পেশা 
মানুর জন্ম ও বেড়ে ওঠা দুটোই আসামের গুয়াহাটিতে এবং তিনি ৪ বছর বয়সে নাচ শুরু করেন। তিনি গুরুমণি সিনহা সিংহ, গুরু অরবিন্দ কালীতা এবং গুরু হাজুওয়ারীর পরিচালনায় মণিপুরী ও কথক নৃত্যে তাঁর বিশারদ সম্পন্ন করেন যথাক্রমে ১৯৯২ এবং ১৯৯৫ সালে। এরপর তিনি ব্যাপকভাবে তাঁর গুরু, পদ্মা হরগোপালের তত্ত্বাবধানে ভরতনাট্যমের প্রশিক্ষণ নেন। তাঁর আরঙ্গেত্রম (মঞ্চে প্রথম জনসমক্ষে প্রদর্শন) হয় ১৯৯৫ সালে। একটি জাতীয় নৃত্য ভ্রমণ শুরু করার পর, নাচের প্রতি তাঁর অনুরাগ তাঁকে ধনঞ্জয় যুগলের অধীনে প্রশিক্ষণ নিতে চেন্নাই টেনে আনে।  তাঁর সঞ্চালনায় একটি নৃত্য দেখার পর অভিনেতা বিবেক পরিচালক সরণকে তাঁর নাম সুপারিশ করেন। সরণ তাঁর প্রথম চলচ্চিত্র কাধাল মন্নান (১৯৯৮)-এর জন্য নায়িকা খুঁজছিলেন। মানু প্রথমে সুযোগটি প্রত্যাখ্যান করেন, তবে তাঁর বাবা-মা সম্মতি দেওয়ায় ছয় মাস পরে তিনি চুক্তি স্বাক্ষর করেন।  ছবিটির সাফল্য সত্ত্বেও, মানু অভিনেত্রী জীবনকে পেশা হিসেবে না নিয়ে নিজের নৃত্য সংস্থা 'মানু আর্টজ' প্রতিষ্ঠা করেন। তিনি বিশ্বজুড়ে তাঁর নাচের দলের প্রধান হিসাবে অংশ নিয়ে, শিবগামী, লিভিং ট্রি, মাধবী এবং কোঞ্জুম সালাঙ্গাইয়ের মত শাস্ত্রীয় নৃত্যানুষ্ঠান করেছেন।

বিয়ে করার পরে, তিনি সিঙ্গাপুরে চলে আসেন। ২০১১ সালে ভারতে সিঙ্গাইল কুরুশেত্রম নামে একটি সিঙ্গাপুরীয় চলচ্চিত্রের প্রচার করার জন্য তিনি পুনরায় চলচ্চিত্র মাধ্যমে আত্মপ্রকাশ করেছিলেন। তারপরে তিনি অসুস্থ রজনীকান্তের সুস্থতায় সহায়তার জন্য কাজ করেন। ছবিটির প্রযোজক রজনীকান্তের ঘনিষ্ঠ ছিলেন, এবং সিঙ্গাপুরে থাকাকালীন মানুকে অনুরোধ করেছিলেন অভিনেতার দেখাশোনা করার জন্য।  সেই বছরেই, তিনি শ্রীলঙ্কায় এজুথাথা কদাই  নামের একটি দূরদর্শন চলচ্চিত্রের জন্য শ্যুটিং করেছিলেন। একই সাথে তিনি কলম্বোর একটি মেডিকেল ক্যাম্পে তাঁর স্বামী, ক্যান্সার সার্জন সন্দীপ দুরাহের সঙ্গেও কাজ করছিলেন।  তিনি চেন্নাইয়ে ভীষ্ম, দ্য গ্র্যান্ডসায়ার, দি পিতামহ র মঞ্চ প্রযোজনায়ও সহায়তা করেছিলেন। সেখানে পরিচালক কৈলাস বালাচন্দ্র, রজনীকান্ত এবং অভিনেতা বিবেক উপস্থিত ছিলেন।  তিনি, অভিষেকের ষোল বছর পরে, তাঁর দ্বিতীয় তামিল চলচ্চিত্র, এন্না সাথাম ইন্দা নেরাম (২০১৪)-এ অভিনয় করেন। ছবিটির পরিচালক গুরু রমেশ তাঁকে চিত্রনাট্যটি বর্ণনা করেছিলেন এবং তিনি প্রাথমিকভাবে তাঁকে জানিয়েছিলেন যে তিনি ছবিতে অভিনয় করতে আগ্রহী নন। পরে তিনি তাঁকে এবং সিঙ্গাপুর- ভিত্তিক নাট্য অভিনেতা পুরাভালান নারায়ণস্বামীকে অভিনেতা রজনীকান্তের কাছে নিয়ে গিয়ে তাঁর সামনে চিত্রনাট্যটি আবার পড়ে শোনান। রজনীকান্তের পরামর্শে, অবশেষে মানু ছবিতে অভিনয় করতে রাজি হয়েছিলেন, যদিও রজনীকান্তের একমাত্র উদ্বেগ ছিল "চারটি সাত বছরের বাচ্চার মা"য়ের চরিত্রে মানুর অভিনয় করা উচিত কিনা। তবে সেটা মানুর পক্ষে সমস্যা ছিল না। ছবিটি অনাড়ম্বরভাবে মুক্তি পেয়েছিল এবং ভাল চলেনি।

চলচ্চিত্রের তালিকা

আরও দেখুন 

 ভারতীয় অভিনেত্রীদের তালিকা

তথ্যসূত্র

বহিঃসংযোগ 

 

১৯৭৮-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
ভরতনাট্যম নৃত্যশিল্পী
২১শ শতাব্দীর ভারতীয় অভিনেত্রী
আসামের নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় ধ্রুপদী নৃত্যের অভিনয়শিল্পী
গুয়াহাটির অভিনেত্রী
ক্লাউডলিনাক্স ওএস

ক্লাউডলিনাক্স ওএস হলো ভাগাভাগিকৃত হোস্টিং সরবরাহকারীদের কাছে বাজারজাত করা একটি লিনাক্স ডিস্ট্রিবিউশন। সফটওয়্যার কোম্পানি ক্লাউডলিনাক্স ইনকর্পোরেটেড এর উন্নয়ন করে।  এটি সেন্ট ওএসের উপর ভিত্তি করে নির্মিত, ওপেনভিজেট কার্নেল ও আরপিএম প্যাকেজ ব্যবস্থাপক ব্যবহার করে।

পরিদর্শন 
ক্লাউডলিনাক্স ওএস ওপেনভিজেট কার্নেলের উপর ভিত্তি করে পরিবর্তিত কার্নেলের সাথে আসে, যা দারুণ কিছু সমাধান নিয়ে আসে।

তথ্যসূত্র 

লিনাক্স ডিস্ট্রিবিউশন
আরপিএম-ভিত্তিক লিনাক্স ডিস্ট্রিবিউশন
ওয়েব হোস্টিং
এ কে এম কামারুজ্জামান

এ কে এম কামারুজ্জামান বাংলাদেশ জাতীয়তাবাদী দলের রাজনীতিবিদ, চিকিৎসক ও কুমিল্লা-১১ আসনের সাবেক সংসদ সদস্য।

জন্ম ও প্রাথমিক জীবন 
এ কে এম কামারুজ্জামান খাঁন কুমিল্লা জেলার নাঙ্গলকোট উপজেলায় জন্মগ্রহণ করেন।

রাজনৈতিক ও কর্মজীবন 
ডাঃ এ কে এম কামারুজ্জামান মনোরোগ বিশেষজ্ঞ চিকিৎসক। তিনি ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কুমিল্লা সদর দক্ষিণ, নাঙ্গলকোট উপজেলা ও চৌদ্দগ্রাম উপজেলা নিয়ে গঠিত তৎকালীন কুমিল্লা-১১ আসন (নাঙ্গলকোট উপজেলা বর্তমানে কুমিল্লা-১০) থেকে পরপর দুইবার সংসদ সদস্য নির্বাচিত হন। জুন ১৯৯৬ সালের সপ্তম জাতীয় নির্বাচনে তিনি বাংলাদেশ আওয়ামী লীগের জয়নাল আবেদীন ভুঁইয়ার কাছে পরাজিত হন।

আরও দেখুন 

 পঞ্চম জাতীয় সংসদ সদস্যদের তালিকা (১৯৯১)
 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)

তথ্যসূত্র 

কুমিল্লা জেলার রাজনীতিবিদ
বাংলাদেশী চিকিৎসক
বাংলাদেশ জাতীয়তাবাদী দলের রাজনীতিবিদ
জীবিত ব্যক্তি
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
জয়নাল আবেদীন ভুঁইয়া

জয়নাল আবেদীন ভুঁইয়া (১৯৪৮-২০০৫) বাংলাদেশ আওয়ামী লীগের রাজনীতিবিদ, মুক্তিযোদ্ধা ও কুমিল্লা-১১ আসনের সাবেক সংসদ সদস্য।

জন্ম ও প্রাথমিক জীবন 
জয়নাল আবেদীন ভুঁইয়া ১৯৪৮ সালে কুমিল্লা জেলার নাঙ্গলকোটের ঢালুয়া ইউনিয়নের বদরপুর গ্রামে জন্মগ্রহণ করেন। তার পিতা আনু মিয়া ভূঁইয়া, মাতা উম্মে কুলসুম। পাঁচ ভাই, চার বোনর মধ্যে তিনি ছিলেন চতুর্থ। তিনি ময়ুরা উচ্চ বিদ্যালয় থেকে এসএসসি, কুমিল্লা ভিক্টোরিয়া সরকারি কলেজ থেকে এইচএসসি ও ফেনী সরকারি কলেজ থেকে ডিগ্রী পাশ করেন।

রাজনৈতিক ও কর্মজীবন 
জয়নাল আবেদীন ভুঁইয়া কলেজে অধ্যয়নকালীন ছাত্রলীগের বিভিন্ন দায়িত্ব পালন সহ বৃহত্তর কুমিল্লা জেলা ছাত্রলীগের সহসভাপতি। তিনি ১৯৭১ সালে বঙ্গবন্ধুর ডাকে সাড়া দিয়ে মুক্তিযুদ্ধ করেন। ১৯৭৭ সালে তিনি ঢালুয়া ইউনিয়ন পরিষদের চেয়ারম্যান নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে বিলুপ্ত কুমিল্লা-১৬ আসন থেকে এরশাদ মন্ত্রীসভার প্রধানমন্ত্রী কাজী জাফর আহমদকে পরাজিত করে প্রথম সংসদ সদস্য নির্বাচিত হয়েছিলেন। এর পর তিনি জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে কুমিল্লা-১১ আসন থেকে সংসদ সদস্য নির্বাচিত হয়েছিলেন।

১৯৮৬, ১৯৯১ ও ২০০১ সালে অনুষ্ঠিত সংসদ নির্বাচনে তিনি আওয়ামীলীগের প্রার্থী হিসেবে প্রতিদ্বন্দ্বিতা করে পরাজিত হন।

পারিবারিক জীবন 
জয়নাল আবেদীন ভুঁইয়া মোহছেনা আবেদীন ফেন্সীকে বিয়ে করেন। তাদের একমাত্র কন্যা রওশন আরা আবেদীন।

মৃত্যু 
জয়নাল আবেদীন ভুঁইয়া ২৭ জানুয়ারি ২০০৫ সালে মৃত্যুবরণ করেন।

আরও দেখুন 

দ্বিতীয় জাতীয় সংসদ সদস্যদের তালিকা (১৯৭৯)
সপ্তম জাতীয় সংসদ সদস্যদের তালিকা (জুন ১৯৯৬)

তথ্যসূত্র 

১৯৪৮-এ জন্ম
২০০৫-এ মৃত্যু
কুমিল্লা জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বিতীয় জাতীয় সংসদ সদস্য
সপ্তম জাতীয় সংসদ সদস্য
আয়ারল্যান্ডের ইসলামী সাংস্কৃতিক কেন্দ্র

আয়ারল্যান্ডের ইসলামিক সাংস্কৃতিক কেন্দ্র ( আইসিসিআই ; আইরিশ : Ionad Cultúrtha Ioslamach na hÉireann ) হ'ল একটি ইসলামিক কমপ্লেক্স, আয়ারল্যান্ডের ডাবলিনের ক্লোনস্কেগের একটি মসজিদ। এটি দুবাইয়ের আল-মাকতুম ফাউন্ডেশন দ্বারা অর্থায়িত এবং এর একটি সুন্নি দৃষ্টিভঙ্গি রয়েছে।

গঠন 
১৯৯২ সালে দুবাইয়ের ডেপুটি গভর্নর এবং সংযুক্ত আরব আমিরাতের অর্থ ও শিল্পমন্ত্রী শেখ হামদান বিন রশিদ আল মাকতুম একটি স্কুল স্থাপনের জন্য একটি বিল্ডিং সহ এক টুকরো জমির জন্য অর্থ ব্যয় করতে রাজি হন এবং পরবর্তীতে একটি ইসলামিক নির্মাণের পৃষ্ঠপোষকতায় সম্মত হন।  এ সময় আয়ারল্যান্ডে ৪,০০০ জন মুসলমান বাস করতেন।  আইসিসিআইয়ের নির্মাণ কাজ ১৯৯৪ সালে শুরু হয়েছিল এবং এটি রাষ্ট্রপতি মেরি রবিনসন এবং শেখ হামদান আল মাকতুম কর্তৃক ১৬ নভেম্বর, ১৯৯৬ সালে আনুষ্ঠানিকভাবে চালু হয়েছিল। এটি বিশ্ববিদ্যালয় কলেজ ডাবলিনের পাশেই অবস্থিত। মসজিদ এবং সাংস্কৃতিক কেন্দ্রের মধ্যে রয়েছে প্রধান প্রার্থনা হল, একটি রেস্তোঁরা, একটি গ্রন্থাগার, সভা ঘর, মুর্তির সুবিধাসমূহ, নুরুল হুদা কোরআন স্কুল, যুব ক্লাব ঘর, ক্রীড়া কার্যক্রম / সম্মেলনের ইভেন্ট হল, প্রশাসনিক অফিস এবং একটি দোকান। এবং একটি প্রাথমিক বিদ্যালয়ও অবস্থিত।

আইসিসিআই নকশা করেছিলেন আইরিশ আর্কিটেক্ট ফার্ম মাইকেল কলিনস অ্যান্ড অ্যাসোসিয়েটস। লেআউটটি নয়টি ছোট স্কোয়ারে বিভক্ত একটি বর্গক্ষেত্রের উপর ভিত্তি করে মসজিদটি মাঝখানে স্থাপন করা হয়েছে। বিল্ডিংটি ইট ইনফিল সহ স্টিলের ফ্রেম কাঠামো এবং স্টেইনলেস স্টিলের সাথে বিশদভাবে লেখা রয়েছে।

সংস্থা ও কার্যক্রম 
আইসিসিআইয়ের নির্বাহী পরিচালক হলেন নূহ আল কাদ্দো, একজন ইরাকি নাগরিক যিনি ১৯৯৭ সালে লিভারপুল থেকে ডাবলিনে ইসলামিক কেন্দ্র পরিচালনার জন্য চলে আসেন। আইসিসিআইয়ের ইমাম হলেন হুসেন হালওয়া, তিনি ১৯৯৬ সালে মিশর থেকে আয়ারল্যান্ডে এসেছিলেন এবং আইরিশ কাউন্সিল অফ ইমামের চেয়ারম্যানও ছিলেন। আইসিসিআই ইসিএফআরের সদর দফতর পরিচালনা করে।

আইসিসিআই মুসলিম ন্যাশনাল স্কুল, একটি রাষ্ট্রীয় অর্থায়নে প্রাপ্ত প্রাথমিক বিদ্যালয়, একটি ইসলামিক নীতি এবং ২৬০ এরও বেশি শিক্ষার্থী নিয়ে আয়োজক। ধর্মীয় বিভাগটি আল মাকতুম ফাউন্ডেশন স্পনসর করেছে। 

কেন্দ্রটি কাতারে যাওয়ার আগে আন্তর্জাতিক মুসলিম সমিতি (পরবর্তীকালে আন্তর্জাতিক ইউনিয়ন অব মুসলিম স্কলারস ) এর সদর দফতর স্থাপন করেছিল।

এছাড়াও আইসিসিআই ইউরোপীয় কলেজ ফর ইসলামিক স্টাডিজের হোস্ট করে যা ইউরোপের আরেকটি ফেডারেশন অফ ইসলামিক অর্গানাইজেশন (এফআইওইই) কেন্দ্রীয় প্রতিষ্ঠান, ইউরোপীয় ইনস্টিটিউট ফর হিউম্যান সায়েন্সেসের জন্য সংবাদদাতা কোর্স ধারণ করে।  বিশ্লেষকরা বলেছেন যে এফআইওই হ'ল ইউরোপের মুসলিম ব্রাদারহুড সংগঠনগুলির একটি।

আরও দেখুন 

 আয়ারল্যান্ড প্রজাতন্ত্রের ইসলাম
 ইউরোপীয় কাউন্সিল ফর ফতুয়া এবং গবেষণা

তথ্যসূত্র

বহিঃসংযোগ 

 আইসিসিআইয়ের ওয়েবসাইট

উইকিউপাত্তে স্থানাঙ্ক আছে
প্রজাতন্ত্রী আয়ারল্যান্ডের মসজিদ
বাহাদুরাবাদ ঘাট রেলওয়ে স্টেশন

বাহাদুরাবাদ ঘাট রেলওয়ে স্টেশন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার একটি অব্যবহৃত রেলওয়ে স্টেশন।

ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। ১৯১২ সালে জামালপুর থেকে বাহাদুরাবাদ ঘাট পর্যন্ত রেলপথ সম্প্রসারণ করা হয়।

ঘাট
বাহাদুরাবাদ ঘাটের সাথে  যমুনা নদীর ওপারে রেলফেরি দ্বারা তিস্তামুখ ঘাট পর্যন্ত সংযুক্ত ছিলো সান্তাহার-কাউনিয়া লাইন দ্বারা।

তথ্যসূত্র

জামালপুর জেলার রেলওয়ে স্টেশন
বাংলাদেশের অব্যবহৃত রেলওয়ে স্টেশন
জামালপুর জেলা
বাংলাদেশের রেলওয়ে স্টেশন
১৯১২-এ চালু রেলওয়ে স্টেশন
১৯১২-এ ব্রিটিশ ভারতে প্রতিষ্ঠিত
দেওয়ানগঞ্জ বাজার রেলওয়ে স্টেশন

দেওয়ানগঞ্জ বাজার রেলওয়ে স্টেশন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার একটি রেলওয়ে স্টেশন। বাহাদুরাবাদ ঘাট স্টেশন বন্ধ হওয়ার পর নারায়ণগঞ্জ-বাহাদুরাবাদ ঘাট লাইনের সর্বশেষ স্টেশন হিসেবে দেওয়ানগঞ্জ বাজার ব্যবহৃত হয়ে আসছে।

ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৯১২ সালে জামালপুর থেকে বাহাদুরাবাদ ঘাট পর্যন্ত  সম্প্রসারণ করা হয়। এসময় এই লাইনের স্টেশন হিসেবে দেওয়ানগঞ্জ বাজার রেলওয়ে স্টেশন তৈরি করা হয়।

পরিষেবা
দেওয়ানগঞ্জ বাজার রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
তিস্তা এক্সপ্রেস
ব্রহ্মপুত্র এক্সপ্রেস
দেওয়ানগঞ্জ কমিউটার
জামালপুর কমিউটার
ভাওয়াল এক্সপ্রেস ও
লোকাল ট্রেন।

তথ্যসূত্র

জামালপুর জেলার রেলওয়ে স্টেশন
দেওয়ানগঞ্জ উপজেলা
সাঁঝের বাতি

সাঁঝের বাতি একটি ভারতীয় বাংলা টেলিভিশন সোপ অপেরা, যা বর্তমানে স্টার জলসায় সম্প্রচারিত হচ্ছে। শোটি প্রযোজনা করেছেন অ্যাক্রপলিস এন্টারটেইনমেন্ট প্রাইভেট লিমিটেড । এতে দেবচন্দ্রিম সিংহ রায়  এবং শেখ রেজওয়ান রাব্বানী  প্রধান চরিত্রে এবং দীপান্বিতা রক্ষিত, সৌমদীপ সিংহ রায়, কাঞ্চনা মৈত্র, এবং জুন মালিয়া প্রখ্যাত চরিত্রে অভিনয় করেছেন। সিরিয়াল এন্ট্রি বার্ক শহুরে শীর্ষ ১০ তালিকায় ৫.০ টিপিপি রয়েছে। ধারাবাহিকটি তারকা জলশায় শীর্ষ ৩ সিরিয়াল হয়ে ওঠে। সিরিয়াল খোলার টিআরপি ছিল ৪.০।

প্রতিজ্ঞা 
ধারাবাহিক নাটকটি চারুকে কেন্দ্র করে গড়ে উঠেছে, যে এক গ্রামের মেয়ে, যিনি কম বয়সে তার মাকে হারিয়েছিলেন। তার বাবা দ্বিতীয় বিবাহের জন্য যান। চারু একটি খুব শালীন মেয়ে যাকে সর্বদা অন্য গ্রামবাসীদের সহায়তা করে। এই সুন্দর মেয়েটি বাড়ির কাজকর্মেও ভাল। তবে তার সৎ-মা এবং সৎ-বোন চুমকি চারুর জীবনকে দুর্বিষহ করে তুলতে সর্বাত্মকভাবে বাইরে বেরোন। গ্রামবাসী যেমন চারুকে খুব পছন্দ করে, এটি চুমকিকে আরও ঈর্ষা করে তোলে। মাঝামাঝি সময়ে চারু একটি গাড়ি দুর্ঘটনা থেকে পালিয়ে গিয়ে শহুরের গাড়ির মালিকের সাথে দেখা করতে পারে। দুর্ভাগ্যক্রমে তিনি দৃষ্টি প্রতিবন্ধী। তারা একে অপরের জন্য পড়ে। সমস্ত গ্রামবাসী এই ভদ্রলোকটির সাথে চারুকে বিয়ে দেওয়ার সিদ্ধান্ত নেন। তবে তার সৎ মা এবং সৎ বোন তাদের পরিকল্পনাগুলিতে একটি শর্ত রাখার চেষ্টা করে।

কাস্ট 
 চারু চরিত্রে দেবচন্দ্রিমা সিংহ রায় 
 আর্যমান চরিত্রে রেজওয়ান রাব্বানী শেখ
 চুমকি চরিত্রে দীপান্বিতা রক্ষিত
 অনশুমানের চরিত্রে সৌমদীপ সিংহ রায়

সমর্থন 

 ঝুম্পা চরিত্রে কাঞ্চন মৈত্র
 মল্লিকা / আর্যমান ও অনশুমানের মা হিসাবে জুন মালিয়া  
 রিতিশা গাঙ্গুলি অমৃতা / অনশুমানের প্রেমের আগ্রহের চরিত্রে 
 বাণী চরিত্রে শাওন দে 
 বনি চরিত্রে স্বর্ণভা রিথ সান্যাল 
 ঠাম্মি চরিত্রে অনুরাধা রায় 
 বিনয় চরিত্রে অভিজিৎ সেনগুপ্ত

তথ্যসূত্র 

ভারতীয় টেলিভিশন ধারাবাহিক
স্টার জলসার মৌলিক অনুষ্ঠান
২০২১-এ সমাপ্ত ভারতীয় টেলিভিশন ধারাবাহিক
২০১৯-এ অভিষিক্ত ভারতীয় টেলিভিশন ধারাবাহিক
ভারতে বাংলা ভাষার টেলিভিশন অনুষ্ঠান
ভারতীয় নাট্য টেলিভিশন ধারাবাহিক
জিফনা

জিফনা হল ফিলিস্তিনের রামাল্লাহ ও আল বীরেহ প্রাশাসনের একটি গ্রাম, যা জেরুজালেম থেকে ২৩ কিলোমিটার (১৪ মাইল) উত্তরে এবং রামাল্লাহ থেকে ৮ কিলোমিটার (৫ মাইল) উত্তরে অবস্থিত। এর জনসংখ্যা প্রায় ১,৪০০ জন। জিফনা খ্রিষ্ট্রীয় ৬ষ্ঠ শতাব্দী থেকে তার খ্রিস্টান সংখ্যাগরিষ্ঠতা ধরে রেখেছে। গ্রামটির মোট জমির ক্ষেত্রফল ৬,০১৫ ডুনামস, যার মধ্যে ৪২০ ডুনামস বিল্ট-আপ অঞ্চল হিসাবে মনোনীত করা হয়েছে, বাকি অংশের বেশিরভাগ জলপাই, ডুমুর এবং এপ্রিকোট গ্রোভের বাগানে আবৃত। জিফনা একটি গ্রাম পরিষদ দ্বারা পরিচালিত হয়, যার বর্তমান চেয়ারম্যান জাবি নাইম কামিল, তিনি ২০০৮ থেকে স্বপদে বহাল রয়েছেন।

জিফনা প্রথম ইহুদি-রোমান যুদ্ধের সময় গোফ্নাহ (হিব্রু: גופנה) নামে পরিচিত ছিল এবং এটি বিজয়ের পরে রোমান আঞ্চলিক রাজধানীতে পরিণত হয়েছিল, যদিও এটি মূলত ইহুদি বসতি ছিল।

ভূগোল 

জিফনা সমুদ্রপৃষ্ঠ থেকে প্রায় ৬৬১ মিটার (২,১৬৯ ফুট) উচ্চতায়  একটি পাহাড়ের ঢালে অবস্থিত।

জনমিতি 
এডওয়ার্ড রবিনসনের মতে ১৮৩৮ সালে জিফনার জনসংখ্যা প্রায় ২০০ জন ছিল, যার মধ্যে কেবল মাত্র ৪২ জন প্রাপ্তবয়স্ক পুরুষ ছিল। ১৮৭০ সালের একটি অটোমান গ্রামের তালিকায় দেখা গেছে যে জিফনার জনসংখ্যা ছিল ১৮৫ জন "গ্রীক", যারা মোট ৫৬ টি পরিবারে বসবাস করত, যদিও এই জনসংখ্যার মধ্যে কেবলমাত্র পুরুষই অন্তর্ভুক্ত ছিল। ১৮৯৬ সালে ডসফিনার জনসংখ্যা প্রায় ৫৭৬ জন হিসাবে অনুমান করা হয়েছিল।

শিক্ষা 
জিফনাতে একটি ছেলে-মেয়ে মিশ্র প্রাথমিক বিদ্যালয় এবং কিন্ডারগার্টেন রয়েছে, যা ১৮৫৬ সালে জেরুজালেমের লাতিন পিতৃতন্ত্র দ্বারা প্রতিষ্ঠিত এবং জিফনার ক্যাথলিক চার্চ দ্বারা পরিচালিত। বিদ্যালয়ের কর্মীদের মধ্যে আটজন শিক্ষক ও দুজন ভিক্ষুনী রয়েছে এবং এর পাশাপাশি কিন্ডারগার্টেনের জন্য চারজন শিক্ষক রয়েছে।

আরও দেখুন 
 অ্যালেক্স ওডাহ
 ফিলিস্তিনি খ্রিস্টান
 আরব খ্রিস্টান
 ফিলিস্তিনের ইতিহাস

তথ্যসূত্র

বহিঃসংযোগ
 দাপ্তরিক ওয়েবসাইট Jifna Village Council 
দাপ্তরিক ওয়েবসাইট Jifna Village Council 

ফিলিস্তিনের গ্রাম
যিহূদিয়ার প্রাচীন ইহুদি বসতি
ফিলিস্তিনের পৌরসভা
যানবাহন রাখা

যানবাহন রাখা, যানবাহন দাঁড় করানো বা ইংরেজিতে  পার্কিং করা (Parking) বলতে কোনও চলন্ত যানবাহনকে সাময়িকভাবে স্বল্প বা দীর্ঘ সময়ের জন্য রাস্তার পাশে বা কোনও পূর্বনির্ধারিত ও সুবন্দোবস্ত প্রদানকারী স্থানে থামিয়ে রাখাকে বোঝায়। যানচালক ইঞ্জিন চালু রেখে আসনে বসে খুবই সাময়িক সময়ের জন্য যান দাঁড় করিয়ে রাখতে পারেন। কিংবা ইঞ্জিন বন্ধ করে দরজায় তালা লাগিয়ে দীর্ঘ সময়ের জন্য যান রেখে অন্যত্র চলে যেতে পারেন। সাধারণত রাস্তার পাশে গাড়ি রাখার অনুমতি থাকে, তবে ক্ষেত্রবিশেষে বিধিনিষেধ থাকতে পারে। কিছু ভবনের চৌহদ্দির অভ্যন্তরে ভবনের অধিবাসীদের বা তাদের অতিথিদের জন্য নিচতলায় বা ভূগর্ভে গাড়ি রাখার সুব্যবস্থা থাকে। বিভিন্ন দেশ ও স্থানীয় প্রশাসনগুলি যানবাহন রাখার জায়গা সম্পর্কে নিয়ম প্রণয়ন করে থাকে।

বড় শহরগুলিতে যেখানে যানবাহন চলাচল বেশি, সেখানে রাস্তার পাশে যান রাখার জায়গা নির্দিষ্ট করা থাকে, যার বাইরে অর্থাৎ অন্যত্র যান রাখা নিষেধ করা থাকে। এগুলিকে গাড়ি রাখার নির্ধারিত স্থান (ইংরেজিতে "পার্কিং স্পেস") বলা হয়। অনেক সময় নির্ধারিত স্থানে যানবাহন রাখতে স্থানীয় প্রশাসনকে ঘণ্টাপ্রতি ভাড়া দিতে হয়। অনেক ক্ষেত্রে প্রশাসনিক বা বাণিজ্যিক কার্যালয় ভবনের গাড়ি রাখার বড় আকারের উন্মুক্ত স্থান বা চত্ত্বর থাকে, যাকে ইংরেজিতে "পার্কিং লট" বলে। কখনও কখনও (বাণিজ্যিক বা আবাসিক) বহুতল ভবনের নিচে ভূগর্ভস্থ এক বা একাধিক তলা জুড়ে যানবাহন রাখার সুবন্দোবস্ত থাকে। ২০শ শতকের শেষে এসে কেবল যানবাহন রাখার জন্যই বহুতল ভবন নির্মাণ করা শুরু হয়, যাকে "গাড়ি রাখার বহুতল ভবন" (ইংরেজিতে "মাল্টিস্টোরি কার পার্ক") বলে।

যানবাহন রাখা
নমিতা প্রমোদ

নমিতা প্রমোদ (জন্ম ১৯ সেপ্টেম্বর ১৯৯৬) একজন ভারতীয় চলচ্চিত্র অভিনেত্রী, যিনি স্বল্প সংখ্যক তামিল এবং তেলুগু ভাষার চলচ্চিত্রে অভিনয় করলেও মূলত মালয়ালম চলচ্চিত্রে অভিনয় করেছেন। ২০১১ সালে মালয়ালম ভাষার ট্রাফিক চলচ্চিত্রে অভিনয়ের মাধ্যমে অভিনয়ে তার অভিষেক হয়।

প্রাথমিক ও শিক্ষা জীবন
নমিতা থিরুভানানথাপুরামে জন্মগ্রহণ করেন। তার বাবা প্রমোদ একজন ব্যবসায়ী এবং মা ইন্দু একজন গৃহিণী। অখিতাবপ্রমোদ নামে তার একজন ছোট বোন আছেন। তিনি থিরুভানানথাপুরামের কারমেল গার্লস হাইয়ার সেকেন্ডারি স্কুলে পড়াশোনা করেন। এরপর ২০১৪ সালের জুনে তিনি সমাজবিজ্ঞানে বিএ করার জন্য সেন্ট তেরেসা'স কলেজে ভর্তি হন। পড়াশোনার ব্যাপারে তিনি বলেন যে, "তিনি [তার] অভিনয়জীবনকে [তার] পড়াশোনার ক্ষতি করতে দেননি"।

তথ্যসূত্র

মালয়ালম চলচ্চিত্র অভিনেত্রী
১৯৯৬-এ জন্ম
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
কেরলের অভিনেত্রী
কোট্টায়মের অভিনেত্রী
বন্দবিলা ইউনিয়ন

বন্দবিলা ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।

তথ্যসূত্র

বাঘারপাড়া উপজেলার ইউনিয়ন